Here is a page extracted from Wikipedia that may contain CSS, HTML, and a lot of unformatted text.

Title: Instituto de Estudios Altoaragoneses
Content: O Instituto de Estudios Altoaragoneses (Instituto d'Estudios Altoaragoneses en aragonés; IEA en as suyas siglas) ye una institución cultural aragonesa que tién como finalidat d'estudiar y pubicar estudios sobre l'Alto Aragón. Actualment y dende 1977 ye adscrito a la Deputación Provincial de Uesca con o suyo nombre actual, pero cuan s'establió en 1949 teneba o nombre de Instituto de Estudios Oscenses (Instituto d'Estudios Uescanos en aragonés) y yera una institución independient de cualsiquier vinclo con l'Administración publica. Os suyos establidors estioron Virgilio Valenzuela Foved, Ricardo del Arco, Salvador María de Ayerbe, Miquel Dolç, Antonio Durán Gudiol y Federico Balaguer.

Actualment fa parte d'a Confederación Española de Centros de Estudios Locales, relacionando-se con o Consejo Superior de Investigaciones Científicas y tién a suya seu social en a ciudat de Uesca, encara que tamién conta con subdelegacions u subcentros en bellas comarcas altoaragonesas. O suyo actual director ye Fernando Alvira Banzo, estando-ne o suyo subdirector Francho Nagore.

Amás de publicar libros, o IEA tamién fa publicacions periodicas como a revista Argensola, sobre Historia y Ciencias Socials; a revista Alazet sobre Filolochía; a revista Lucas Mallada, sobre Ciencia; u a revista Bolskan sobre Arqueolochía. Fa las suyas publicacions en as tres luengas d'Aragón: aragonés, castellano y catalán.

Lista de directors d'o IEA 
 1949-1978: Virgilio Valenzuela Foved.
 1978-1981: Cecilio Serena.
 1985-1989: Agustín Ubieto Arteta.
 1990-1992: José Ramón López Pardo.
 1992-1994: Antonio Durán Gudiol.
 1995-2000: Bizén d'o Río.
 2000-2020: Fernando Alvira Banzo.
 2020-hue: Alberto Sabio Alcutén.

Vinclos externos 
 Sitio web oficial de l'Instituto de Estudios Altoaragoneses.

Cultura d'Aragón
Provincia de Uesca
Institutos d'investigación